Ndvungunye

Ndvungunye (lowatiwa nangekutsi ngu Zikodze (Zwane), Mavuso II) bekayinkhosi yasEswatini kusukela nga 1780 kwate kwaba sekufeni kwakhe nga 1815 ngemuva kwekulandzela babe wakhe, iNkhosi Ngwane III ngemuva kwekubusa kwesikhashana kwa Ndlovukati LaYaka Ndwandwe. Kuncane kakhulu lokubhalwe ngebuholi bekubusa kwakhe. Ndvungunye wakha indlu yakhe noma Sigodlo eceleni kwe Mhlosheni eceleni temagcuma aseMhlosheni eShiseleni, eningizimu mpumalanga yeSwatini eceleni kweZombodze, lapho babe wakhe Ngwane bekahlala khona ngesikhatsi sekubusa kwakhe. Kubusa kwakhe kwaba sikhatsi sekukhula kanye nekucinisa lokwavalwa yindvodzana yakhe iNkhosi Sobhuza wekucala. Tindzawo tekuhlala tase Shiselweni letasungulwa ngaphansi kwekubusa kwakhe letatibeka ngaphansi kwekunakekela kwendvuna yakhe Sukumbili Mbokane bekungeke kunikete sisekelo lesicinile sesimo sesikhatsi lesitako semaSwazi njengoba kukhonjiswe ngekuhlaselwa kweSobhuza ngemuva kwekufa kwakhe kwebaholi baseNdwandwe. Ndvungunye washona ngemnyaka wa 1815 ngemuva kwekushaywa ngumbane. Ndvungunye bekashade na Lojiba Simelane kanye na Somnjalose Simelane. Nguye lowatfola indvodzana yakhe Sobhuza I. Lojiba waba ngunina weNdlovukazi njengoba bekangudzadzewabo Somnjalose lomdzala. Sobhuza I waba yinkhosi ngemnyaka wa 1815 ngemuva kwekubusa kweNdlovukazi Lomvula Mndzebele.
Category:Tingwenyama tembuso weSwatini